
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου234 

31 Οκτωβρίου 2000 

Στο ΦΕΚ 225/Τ.Α/17.10.2000, ο αριθμός του υπ’ αύξοντα αριθμό 3 Π.Δ/τος, διορθώνεται από τον εσφαλμένο «274» στον ορθό «275» 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

281. Ίδρυση Εργαστηρίου στο Τμήμα Νοσηλευτικής 

του Εθνικού και Καποδιστριακού Πανεπιστημίου 
Αθηνών και καθορισμός του εσωτερικού του κανο¬ 
νισμού. 1 

282. Ίδρυση Εργαστηρίου Εναλλακτικών Ενεργεια¬ 

κών Πόρων στη Γεωργία στο Τμήμα Γεωπονίας της 
Σχολής Γεωτεχνικών Επιστημών του Αριστοτελεί- 
ου Πανεπιστημίου Θεσσαλονίκης και καθορισμός 
του εσωτερικού του κανονισμού. 2 

283. Ίδρυση εργαστηρίου Περιβαλλοντικής Εκπαίδευ¬ 
σης Αγωγής και Επικοινωνίας στο Τμήμα Περιβάλ¬ 
λοντος της Σχολής Κοινωνικών Επιστημώντου Πα¬ 
νεπιστημίου Αιγαίου και καθορισμός του εσωτερι¬ 


κού του κανονισμού». 3 

284. Ίδρυση εργαστηρίων στο Τμήμα Γεωλογίας της 
Σχολής Θετικών Επιστημών του Πανεπιστημίου 
Πατρών και καθορισμός του εσωτερικού τους κα¬ 
νονισμού. 4 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 281 
Ίδρυση Εργαστηρίου στο Τμήμα Νοσηλευτικής του Εθνι¬ 
κού και Καποδιστριακού Πανεπιστημίου Αθηνών και 
καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

Τις διατάξεις 

Ι.α) Των άρθρων 50 παρ. 1 και 7παρ. 5του ν. 1268/82 
(Α 87), όπως η τελευταία αυτή διάταξη τροποποιήθηκε με 
το άρθρο 48 παρ. 2 του ν. 1404/83 (Α' 173). 

β) Του άρθρου 29Ατου ν. 1558/1985 όπως αυτό προσε- 
τέθη με το άρθρο 27 του ν. 2081/1992 (Α' 154) και τροπο¬ 
ποιήθηκε με το άρθρο 1 παρ. 2 ατουν. 2469/1997 (Α’38)). 
γ) Του άρθρου 1 περιπτ. II του π.δ. 55/1996 (Α'48). 
δ) Του άρθρου 22 παρ. 3 του ν. 2362/1995 (Α’ 247). 

2. Της αριθ. 1039386/441/Α0006/21.4.2000 απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (Β’ 571). 


3. Τη γνώμη της Γενικής Συνέλευσης του Τμήματος Νο¬ 
σηλευτικής του Εθνικού και Καποδιστριακού Πανεπιστη¬ 
μίου Αθηνών (συνεδρίαση 22.6.99). 

4. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 1.000.000 δρχ, η οποία 
κατά το τρέχον οικονομικό έτος περιορίζεται στο ποσό 
των 500.000 δρχ. η οποία θα βαρύνει τον προϋπολογισμό 
του Εθνικού και Καποδιστριακού Πανεπιστημίου Αθηνών. 
(Κ.Α. Ε. 4121) οι πιστώσεις του οποίου επαρκούν. Κατά 
την επόμενη πενταετία η ανωτέρω δαπάνη θα καλύπτεται 
κατά ένα μέρος από τα έσοδα του εργαστηρίου κατά τα 
οριζόμενα στο άρθρο 6 του παρόντος διατάγματος κατά 
δετό υπόλοιπο αυτής από πιστώσεις του ανωτέρω προϋ¬ 
πολογισμού χωρίς αύξηση της κρατικής επιχορήγησης 
προς το Πανεπιστήμιο αυτό. 

5. Την αριθ 297/2000 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδεί¬ 
ας και θρησκευμάτων και του Υφυπουργού Οικονομικών, 
αποφασίζουμε: 

Άρθρο 1 

Ίδρυση 

1. Ιδρύεται στο Τμήμα Νοσηλευτικής του Εθνικού και 
Καποδιστριακού Πανεπιστημίου Αθηνών εργαστήριο Λέι¬ 
ζερ Βιοιατρικών Εφαρμογών το οποίο εξυπηρετεί εκπαι¬ 
δευτικές, ερευνητικές, τεχνολογικές, διαγνωστικές, θε¬ 
ραπευτικές και νοσηλευτικές ανάγκες στα αντικείμενα 
της φυσικής-βιοφυσικής και.των εφαρμογών των ακτινών 
λέιζερ στη βιολογία και στην ιατρική (όπως λέιζερ φυσική 
και λέιζερ τεχνολογία, λέιζερ μακρομοριακή φασματο¬ 
γραφία μάζης, βιοϊατρική τεχνολογία, αυτοματισμός και 
μικρομηχανική, λέιζερ επεμβατική και μη επεμβατική διά¬ 
γνωση, θεραπεία και νοσηλεία, λέιζερ φωτοδυναμική θε¬ 
ραπεία, λέιζερ βιοδιεγερτική θεραπεία και νοσηλεία, λέι¬ 
ζερ χειρουργική και λέιζερ διαγνωστική και ενδοσκοπική 
χειρουργική.) 

2. Το εργαστήριο στις συναλλαγές του με το εξωτερικό 
χρησιμοποιεί στην αγγλική γλώσσα την επωνυμία «Εαεθτ 
Βίο-ΜθάίοαΙ ΕαδοταΙοτγ». 

Άρθρο 2 
Αποστολή 

1. Το εργαστήριο Λέιζερ Βιοιατρικών Εφαρμογών έχει 
ως αποστολή: 

α) Την κάλυψη των διδακτικών, ερευνητικών, τεχνολογι¬ 
κών, διαγνωστικών, θεραπευτικών και νοσηλευτικών ανα¬ 
γκών σε προπτυχιακό επίπεδο του τμήματος Νοσηλευτι¬ 
κής καθώς και άλλων τμημάτων του Εθνικού και Καποδι- 

στριακού Πανεπιστημίου Αθηνών στα αντικείμενα με τα 
οποία ασχολείται. 

β) Την κάλυψη των μεταπτυχιακών αναγκών του τμήμα¬ 
τος Νοσηλευτικής στα αντικείμενα μετά οποία ασχολείται. 

γ) Την κατανόηση βασικών βιοφυσικών, φωτοφυσικών 
και φωτοβιολογικών διεργασιών και φαινομένων που σχε¬ 
τίζονται με την εφαρμογή πρωτοποριακών τεχνικών και 
μεθόδων των ακτινών λέιζερ στη διαγνωστική, θεραπευτι¬ 
κή και νοσηλευτική διαδικασία. 

δ) Τη δημιουργία των βασικών προϋποθέσεων για την 
αποτελεσματική εφαρμογή των ακτινών λέιζερ και συνα¬ 
φών οπτικών, ηλεκτρονικών και μικρομηχανικών συστη¬ 
μάτων καθώς και εργαλείων, συσκευών και οργάνων μέ¬ 
τρησης και ανάλυσης στη διαγνωστική, θεραπευτική και 
νοσηλευτική διαδικασία. 

ε) Την ανάπτυξη μεθόδων, τεχνικών, εργαλείων, συ¬ 
σκευών, οργάνων ελέγχου και μετρήσεων, για τη βελτι¬ 
στοποίηση της αποτελεσματικότητος των εφαρμογών 
των ακτινών λέιζερ στο χώρο της υγείας. 

στ) Την οργάνωση και λειτουργία ειδικού προγράμμα¬ 
τος για την εκπαίδευση και πιστοποίηση ιατρών, νοση¬ 
λευτών, παραϊατρικού προσωπικού και τεχνικών που 
ασχολούνται με τις εφαρμογές των ακτινών λέιζερ στο 
χώρο της υγείας. 

ζ) Τη δημιουργία της υλικοτεχνικής υποδομής και μεθο¬ 
δολογίας για τη σύζευξη της πανεπιστημιακής έρευνας 
με την ιδιωτική πρωτοβουλία και την παραγωγή. 

2. Για την εκπλήρωση της αποστολής του το εργαστή¬ 
ριο: 

α) Αναπτύσσει κάθε δραστηριότητα συναφή με τις ανά¬ 
γκες που εξυπηρετεί 

β) Ειδικεύει επιστήμονες και τεχνικούς στους τομείς 
δραστηριοτήτων του. 

γ) Παρέχει εκπαίδευση σε προπτυχιακούς και μεταπτυ¬ 
χιακούς φοιτητές των πανεπιστημίωντης ημεδαπής ή της 
αλλοδαπής σε θέματα με τα οποία ασχολείται το Εργα¬ 
στήριο. 

δ) Εκπαιδεύει ειδικευμένους και ειδικευόμενους ια¬ 
τρούς, νοσηλευτές και παραϊατρικό προσωπικό θεωρητι¬ 
κά και πρακτικά. Η πρακτική αποσκοπεί στην απόκτηση 
πείρας στη διαγνωστική, θεραπευτική και νοσηλευτική 
διαδικασία και πρακτική με τεχνικές και μεθόδους των 
ακτινών λέιζερ. Η θεωρητική εκπαίδευση περιλαμβάνει 
μαθήματα, σεμινάρια, βιβλιογραφική ενημέρωση .Για 
τους ειδικευόμενους ιατρούς, νοσηλευτές και παραϊατρι- 
κό προσωπικό καταρτίζεται πρόγραμμα εκπαίδευσης και 
άσκησης που περιλαμβάνει την ενεργό συμμετοχή τους 
στο κλινικό έργο. 

ε) Παρέχει κλινικό έργο που συνίσταται στην περίθαλψη 
ασθενών που νοσηλεύονται στην κλινική μιας ημέρας. Οι 
υπηρεσίες είναι διαγνωστικές, θεραπευτικές και νοση¬ 
λευτικές. Η περίθαλψη συνίσταται στην κλινική διάγνωση, 
την παρακλινική και εργαστηριακή διερεύνηση, τη λέιζερ 
επεμβατική και μη επεμβατική διαγνωστική και θεραπεία, 
τη λέιζερ βιοδιεγερτική θεραπεία, τη λέιζερ φωτοδυναμι¬ 
κή θεραπεία καθώς και κάθε άλλη λέιζερ διαγνωστική και 
θεραπευτική αγωγή. 

στ) Επιδιώκει την κάθε μορφής συνεργασίας με όλα τα 
πανεπιστήμια και κέντρα ερευνών της ημεδαπής και της 
αλλοδαπής, εφόσον οι επιστημονικοί στόχοι συμπίπτουν, 
συμβαδίζουν ή αλληλοσυμπληρώνονται σε πνεύμα αμοι¬ 
βαιότητας με εκείνους του εργαστηρίου. 

ζ) Εξυπηρετεί κοινωνικές ανάγκες, όταν και όποτε ζη¬ 
τείται συγκεκριμένη συνδρομή σε θέματα με τα οποία 
ασχολείται 

η) Οργανώνει σεμινάρια, συμπόσια, συνέδρια, διαλέ¬ 
ξεις και μετακαλεί διεθνώς αναγνωρισμένες προσωπικό¬ 


τητες, επιστήμονες και ειδικούς για την επιστημονική 
πρόοδο και την εδραίωση του εργαστηρίου. 

θ) Παρέχει υπηρεσίες σε τρίτους κατά τα προβλεπόμε- 
ναστοπ.δ. 159/1984 (Α’ 53). 

Άρθρο 3 
Προσωπικό 

1. Το προσωπικό του εργαστηρίου αποτελείται από μέ¬ 
λη του Διδακτικού Ερευνητικού Προσωπικού (ΔΕΠ) του 
Τμήματος Νοσηλευτικής από επιστήμονες τεχνολόγους 
και ειδικευμένους νοσηλευτές η ειδικευμένους ιατρούς 
του ΕΣΥ, που το γνωστικό τους αντικείμενο εμπίπτει στα 
ερευνητικά ενδιαφέροντα του εργαστηρίου, όπως αυτά 
ορίζονται στο άρθρο 1 του παρόντος, από μέλη του Ειδι¬ 
κού Τεχνικού Εργαστηριακού Προσωπικού (ΕΤΕΠ) και 
λοιπού επιστημονικού προσωπικού, που τοποθετείται στο 
εργαστήριο, σύμφωνα με τις διατάξεις του άρθρου 4 παρ 
1 (δ)του ν. 2083/92 (ΑΙ 59) καθώς και από διοικητικό προ¬ 
σωπικό που τοποθετείται με τη διαδικασία του άρθρου 13 
παρ. 3(β) του ν. 2817/2000 (Α’ 78). 

2. Η υπηρεσιακή κατάσταση του προσωπικού διέπεται 
από τις κείμενες κατά κατηγορία προσωπικού διατάξεις. 
Τα μέλη ΔΕΠ συμμετέχουν στην πρακτική εκπαίδευση 
των φοιτητών (προπτυχιακών - μεταπτυχιακών) και στην 
οργάνωση και λειτουργία του εργαστηρίου. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από διευθυντή που είναι 
μέλος του Διδακτικού Ερευνητικού Προσωπικού (Δ. Ε. Π.) 
και ορίζεται με τη διαδικασία του άρθρου 28 παρ.22 του 
ν.2083/1992. 

2.0 διευθυντής έχει τις αρμοδιότητες που ορίζονται στο 
άρθρο 7 του ν. 1268/82 μεταξύ των οποίων περιλαμβάνο¬ 
νται και οι εξής: ο συντονισμός του διδακτικού (προπτυ- 
χιακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευση 
του Τμήματος, του ετήσιου προγράμματος λειτουργίας 
του εργαστηρίου και η μέριμνα για την εφαρμογή του, η 
μέριμνα για την κατανομή των χώρων του εργαστηρίου, η 
στελέχωση του με το αναγκαίο προσωπικό, η οικονομική 
διαχείριση των πόρων του, η υποβολή στη Γενική Συνέ¬ 
λευση του Τμήματος του ετήσιου απολογισμού των δρα¬ 
στηριοτήτων του, η εισήγηση στη Γενική Συνέλευση του 
Τμή ματος για τον ορισμό των υπευ θ ύ νων των αναλωσίμων 
υλικών και του κινητού εξοπλισμού καθώς και η υπογραφή 
κάθε εξερχόμενου του εργαστηρίου εγγράφου. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Αθηνών. Το ωράριο εργασίας του προσωπικού είναι αυτό 
το οποίο προβλέπεται για κάθε κατηγορία, σύμφωνα με τις 
διατάξεις που ισχύουν για κάθε κατηγορία προσωπικού 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει 
αποφασισθεί από το τμήμα, και καθορίζει μέσα στα πλαί¬ 
σια της αποστολής του εργαστηρίου την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 

των εργαζομένων καθώς και στην προστασία των οργά¬ 
νων και εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίηση τους, στην 
κατάσταση που είχαν παραδοθεί. 

5. Με εισήγηση του διευθυντή είναι δυνατή η πρόσληψη 
επιστημόνων σε τομείς σχετικούς με τις διδακτικές και 
ερευνητικές δραστηριότητες του εργαστηρίου σύμφωνα 
με την κείμενη νομοθεσία, (άρθρο 18ν. 1268/1982, Α. 87). 

6. Στο εργαστήριο έχουν δικαίωμα εκτέλεσης πειραματι¬ 
κών εργασιών τα μέλη Δ. Ε. Π. του εργαστηρίου αποκλει¬ 
στικά ή σε συνεργασία με άλλα μέλη Δ. Ε. Π. του Τμήματος 
ή άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητες του εργαστηρίου. Για 
την εκτέλεση πειραματικής εργασίας, από ερευνητές, οι 
οποίοι δεν είναι μέλη του εργαστηρίου, χορηγείται άδεια 
από τον διευθυντή του εργαστηρίου ύστερα από σχετική 
αίτηση, στην οποία αναφέρονται: ο σκοπός της εργασίας, 
το χρονοδιάγραμμά της, η χρησιμοποίηση ή μη οργάνων 
τα οποία διαθέτειτο εργαστήριο, οι διατάξεις οι οποίες διέ- 
πουντην εκτέλεση αυτής της πειραματικής εργασίας και ο 
προϋπολογισμός της δαπάνης που απαιτείται. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ή αξιοποίηση ερευνητικών προγραμμά¬ 
των που πραγματοποιούνται για ίδιο λογαριασμό ή λογα¬ 
ριασμό τρίτων. 

β. Τη διάθεση ή εκχώρηση δικαιώματος χρήσης ερευ¬ 
νητικών ή εν γένει επιστημονικών, πνευματικών προϊό¬ 
ντων και προϊόντων τεχνολογίας. 

γ. Την παροχή υπηρεσιών σύμφωνα με το άρθρο 3 παρ. 
3του Π.Δ. 159/1984 (Α’ 53). 

δ. Τις πιστώσεις που διατίθενται από το τμήμα Νοση¬ 
λευτικής με τη διαδικασία του άρθρου 4 παρ 1(ε) του 
Ν.2083/1992 (ΑΊ59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο για τους σκοπούς 
του εργαστηρίου. 

Άρθρο 7 

Τηρούμενα βιβλία-Έμβλημα-Σφραγίδα 

1 . Τα βιβλία και στοιχεία που τηρούνται από το εργα¬ 
στήριο είναι τα εξής: 

Πρωτόκολλο εισερχόμενης-εξερχόμενης αλληλογρα¬ 
φίας. 

Πρωτόκολλο Λέιζερ διαγνωστικής, θεραπευτικής και 
νοσηλευτικής αγωγής. 

- Βαθμολόγιο φοιτητών. 

- Αρχείο ασθενών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών βιβλίων, περιοδικών και ορ¬ 
γάνων. 

- Βιβλίο επιστημονικής δραστηριότητας. 

- Βιβλίο μεταβολής Προσωπικού και κάθε άλλο βιβλίο το 
οποίο προβλέπεται από ειδικές διατάξεις ή κρίνεται απα¬ 
ραίτητο ύστερα από απόφαση του Διευθυντή. 

2. Το Εργαστήριο στην αλληλογραφία του χρησιμοποι¬ 


εί έμβλημα, τα χαρακτηριστικά γνωρίσματα του οποίου εί¬ 
ναι τρεις ομόκεντροι κύκλοι, κόκκινου χρώματος οι δύο 
εξωτερικοί και μπλε ο εσωτερικός, μεταξύ δε του δευτέ¬ 
ρου κύκλου κοκκίνου χρώματος και του τρίτου μπλε χρώ¬ 
ματος αναγράφεται με μαύρα γράμματα, στο επάνω ημι¬ 
κύκλιο «ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ 
ΑΘΗΝΩΝ» και στο κάτω ημικύκλιο «ΕΡΓΑΣΤΗΡΙΟ ΛΕΙΖΕΡ 
ΒΙΟΙΑΤΡΙΚΩΝ ΕΦΑΡΜΟΓΩΝ». Στον εσωτερικό κύκλο 
απεικονίζεται σύμπλεγμα, το οποίο αναπαριστά ακτίνα λε- 
ϊζερ σε κίτρινο -πορτοκαλί χρώμα, κόκκινο εγγεγραμένο 
του κύκλου σταυρό ως φόντο και όφι κοκκίνου χρώματος. 

3. Το Εργαστήριο χρησιμοποιεί επίσης για την αλληλο¬ 
γραφία του σφραγίδα που αποτελείται από τρεις ομόκε¬ 
ντρους κύκλους. Μεταξύ του δευτέρου και του τρίτου κύ¬ 
κλου αναγράφεται περιμετρικά «ΕΘΝΙΚΟ ΚΑΙ ΚΑΠΟ- 
ΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ». Στο εσωτερικό 
του τρίτου κύκλου απεικονίζεται ο Ασκληπιός καθήμενος 
και αναγράφεται, στο επάνω ημικύκλιο «ΤΜΗΜΑ ΝΟΣΗ¬ 
ΛΕΥΤΙΚΗΣ» και στο κάτω ημικύκλιο «ΕΡΓΑΣΤΗΡΙΟ ΛΕΙ¬ 
ΖΕΡ ΒΙΟΙΑΤΡΙΚΩΝ ΕΦΑΡΜΟΓΩΝ». 

Άρθρο 8 

Χώρος εγκατάστασης και εξοπλισμός 

1. Το Εργαστήριο Λέιζερ Βιοϊατρικών Εφαρμογών εγκα¬ 
θίσταται σε Νοσοκομείο με τη διαδικασία του άρθρ. 13 
του Ν. 1397/1983 (Α 143) ή σε περίπτωση αδυναμίας 
εγκατάστασης σε άλλους κατάλληλα διαμορφωμένους 
χώρους του Εθνικού και Καποδιστριακού πανεπιστημίου 
Αθηνών Χώροι του Εργαστηρίου είναι οι χώροι, κτίρια και 
αίθουσες που διαμορφώνονται κατάλληλα για την υπο¬ 
δοχή, εξέταση και θεραπεία ασθενών καθώς και για την 
κάλυψη των ερευνητικών και τεχνολογικών αναγκών και 
αναγκών παροχής υπηρεσιών και πωλήσεων του εργα¬ 
στηρίου. 

2. Η υλικοτεχνική υποδομή του εργαστηρίου αποτελεί- 
ται από τους διαμορφωμένους χώρους και τα επιστημονι¬ 
κά, ερευνητικά ιατρικά και λοιπά όργανα τα οποία ανή¬ 
κουν στο εργαστήριο. Όλα τα όργανα / εξοπλισμοί πρέπει 
να φέρουν σε εμφανή θέση την επωνυμία του εργαστηρί¬ 
ου και τον αριθμό εγγραφής στο βιβλίο περιουσιακών 
στοιχείωντου Εργαστηρίου. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 282 
Ίδρυση Εργαστηρίου Εναλλακτικών Ενεργειακών Πόρων 
στη Γεωργία στο Τμήμα Γεωπονίας της Σχολής Γεωτε- 
χνικών Επιστημών του Αριστοτελείου Πανεπιστημίου 
Θεσσαλονίκης και καθορισμός του εσωτερικού του 
κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. των άρθρων 50 παρ. 1 και 7 παρ. 5 του Ν. 1268/1982 

«Δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α’ 87) όπως η τελευταία αυτή διάταξη τροποποι¬ 
ήθηκε με το άρθρο 48παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α’ 173). 

2. του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137) όπως αυτό προσετέθη με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση των διατάξεων του ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α’ 154) και τροποποιήθη¬ 
κε με το άρθρο 1 παρ. 2α του Ν.2469/1997 «Περιορισμός 
και βελτίωση της αποτελεσματικότηταςτων κρατικών δα¬ 
πανών και άλλες διατάξεις» (Α’38). 

3. του άρθρου 4 παρ.1 εδ. γ’ του Ν.2083/1992 «Εκσυγ¬ 
χρονισμός της Ανώτατης Εκπαίδευσης» (ΑΊ59). 

4. του άρθρου 22 παρ. 3 του Ν.2362/1995 «Περί Δημο¬ 
σίου Λογιστικού Ελέγχου δαπανώντου κράτους και άλλες 
διατάξεις» (Α’247). 

5. του άρθρου 1 του Π.Δ. 55/1996 «Περιορισμός συναρ- 
μοδιοτήτων κατά την έκδοση διοικητικών πράξεων» 
(Α’48). 

6. της αριθμ. 1039386/441/Α0006/21.4.2000 Απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (Β’571). 

7. Τη γνώμη της Γενικής Συνέλευσης του Τμήματος Γε- 
ωπονίαςτης Σχολής Γεωτεχνικών Επιστημώντου Αριστο- 
τελείου Πανεπιστημίου Θεσσαλονίκης (συνεδρίαση: 
425/20.4.2000) 

8. Το γεγονός ότι από την εφαρμογή των διατάξεωντου 
παρόντος διατάγματος προκαλείται ετησίως δαπάνη 
ύψους 1.000.000 δρχ για τα λειτουργικά έξοδα του εργα¬ 
στηρίου η οποία κατά το τρέχον οικονομικό έτος περιορί¬ 
ζεται σε 500.000 δρχ. και θα βαρύνει τον προϋπολογισμό 
του Αριστοτελείου Πανεπιστημίου Θεσσαλονίκης του 
οποίου οι εγγεγραμμένες πιστώσεις επαρκούν (ΚΑΕ 
4121). 

Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους του 
εργαστηρίου κατάταπροβλεπόμενα στο άρθρο 6του πα¬ 
ρόντος διατάγματος χωρίς αύξηση της κρατικής επιχο¬ 
ρήγησης προς το Αριστοτέλειο Πανεπιστήμιο Θεσσαλο¬ 
νίκης, κατά δετό υπόλοιπο μέρος της, η εν λόγω δαπάνη, 
θα καλύπτεται από τις πιστώσεις που θα εγγράφονται 
στον ανωτέρω προϋπολογισμό. 

9. Την αριθμ. 347/2000 .γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

1. Ιδρύεται στο τμήμα Γ εωπονίας της Σχολής Γ εωτεχνι¬ 
κών Επιστημών του Αριστοτελείου Πανεπιστημίου Θεσ¬ 
σαλονίκης «Εργαστήριο Εναλλακτικών Ενεργειακών Πό¬ 
ρων στη Γεωργία» το οποίο εξυπηρετεί ερευνητικές και 
εκπαιδευτικές ανάγκες σε θέματα που αφορούν: 

α) Αξιοποίηση ανανεώσιμων ενεργειακών πόρων στη 
Γ εωργία 

β) Παραγωγή Ενέργειας από Εναλλακτικούς ενεργεια¬ 
κούς πόρους 

γ) Εξοικονόμηση ενέργειας στις Αγροτικές Εγκαταστά¬ 
σεις 

2. Το Εργαστήριο εντάσσεται στον Τομέα Εγγείων Βελ¬ 
τιώσεων, Εδαφολογίας και Γεωργικής Μηχανικής. 


Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Γεωπονίας της Σχολής Γεωτεχνικών Επιστημώντου 
Αριστοτελείου Πανεπιστημίου Θεσσαλονίκης καθώς και 
των άλλων τμημάτων του Πανεπιστημίου, σε θέματα που 
εμπίπτουν στα αντικείμενα δραστηριότητας του εργα¬ 
στηρίου όπως αυτά προσδιορίζονται στο άρθρο 1 του πα¬ 
ρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα της ημεδαπής και αλλοδαπής, 
εφόσον οι επιστημονικοί στόχοι, συμπίπτουν, συμβαδί¬ 
ζουν και αλληλοσυμπληρώνονται με εκείνους του εργα¬ 
στηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Τη συνεργασία με φορείς του δημοσίου τομέα, οργα¬ 
νισμούς τοπικής αυτοδιοίκησης, επιστημονικούς και κοι¬ 
νωνικούς φορείς καθώς και με διεθνείς οργανισμούς και 
οργανώσεις για τη μελέτη προβλημάτων και την υποβολή 
προτάσεων και εναλλακτικών μεθόδων αντιμετώπισης 
τους. 

5. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Α’ 53). 

Άρθρο 3 
Προσωπικό 

Το προσωπικό του εργαστηρίου αποτελείται από μέλη 
του Διδακτικού Ερευνητικού Προσωπικού ( Δ. Ε. Π.) του 
Τ μήματος Γ εωπονίας της Σχολής Γ εωτεχνικών Επιστημών 
του Αριστοτελείου Πανεπιστημίου Θεσσαλονίκης που το 
γνωστικό αντικείμενο της θέσης που κατέχουν εμπίπτει 
στα διδακτικά και ερευνητικά ενδιαφέροντα του εργαστη¬ 
ρίου, από μέλη του Ειδικού Τεχνικού εργαστηριακού Προ¬ 
σωπικού (Ε.Τ.Ε.Π.) καθώς και από μέλη του λοιπού επι¬ 
στημονικού προσωπικού και του διοικητικού προσωπικού 
που τοποθετείται στο εργαστήριο με τη διαδικασία των 
άρθρων 4 παρ. 1 (δ) του ν. 2083/1992 και 13 παρ. 3β του ν. 
2817/2000 « Εκπαίδευση ατόμων με ειδικές εκπαιδευτικές 
ανάγκες και άλλες διατάξεις» (Α78) αντίστοιχα. 

Άρθρο 4 

Διοίκηση-αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Γε¬ 
ωπονίας της Σχολής Γ εωτεχνικών Επιστημών του Αριστο- 
τελείου Πανεπιστημίου Θεσσαλονίκης που ορίζεται με τη 
διαδικασία του άρθρου 28 παρ. 22 του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γ ενική Συνέλευση του 
Τμήματος του ετήσιου προγράμματος λειτουργίας του 
εργαστηρίου και η μέριμνα για την τήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εξερχόμενου του εργαστηρίου εγ¬ 
γράφου. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
και σε χώρους που παραχωρούνται σ’ αυτό για την εγκα¬ 
τάσταση των οργάνων και του λοιπού τεχνικού εξοπλι¬ 
σμού που είναι αναγκαίος για τη διενέργεια των εργαστη¬ 
ριακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα με τοντίτ- 
λο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από τη Γενική Συνέλευση του Τμήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδωντου εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επίτων οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίηση τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του εργαστη¬ 
ρίου, η πρόσληψη διενεργείται κατόπιν εισηγήσεως του 
διευθυντή του εργαστηρίου από τα αρμόδια όργανα του 
τμήματος (άρθρα 18 του Ν. 1268/ 1982 και 5 του π.δ. 
407/1980 «Περί των βαθμιδών του κυρίου Διδακτικού 
Προσωπικού και του τρόπου εκλογής αυτού εις το Πανε- 
πιστήμιον και το Πολυτεχνείον Κρήτης» (Α' 112). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 Π .Δ. 159/1984 «Προϋποθέσεις παροχής υπηρεσιών από 
τα πανεπιστημιακά εργαστήρια σε ιδιώτες και κάθε νομι¬ 
κής μορφής οργανισμούς» (Α’ 53). 

δ. Τις πιστώσεις που διατίθενται από το Τμήμα Γεωπο¬ 
νίας της Σχολής Γεωτεχνικών Επιστημών του Αριστοτε- 
λείου Πανεπιστημίου Θεσσαλονίκης με τη διαδικασία του 
άρθρου 4 παρ. 1 (ε) του ν. 2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Αριστοτέλειο Πανεπιστήμιο Θεσ¬ 
σαλονίκης για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 


φάκελλος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχομένων-εξερχομένων εγγρά¬ 
φων. Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο το οποίο κρίνεται απαραίτητο 
ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 283 
Ίδρυση εργαστηρίου Περιβαλλοντικής Εκπαίδευσης 
Αγωγής και Επικοινωνίας στο Τμήμα Περιβάλλοντος 
της Σχολής Κοινωνικών Επιστημών του Πανεπιστημί¬ 
ου Αιγαίου και καθορισμός του εσωτερικού του κανο¬ 
νισμού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. των άρθρων 50 παρ. 1 και7παρ.5τουΝ. 1268/1982 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α’ 87) όπως η τελευταία αυτή διάταξη τροποποιήθηκε 
με το άρθρο 48 παρ. 2του Ν. 1404/1983 «Δομή και λειτουρ¬ 
γία των Τεχνολογικών Εκπαιδευτικών Ιδρυμάτων» (Α’ 173). 

2. Τις διατάξεις του άρθρου 29Ατου Ν. 1558/1985 - Α' 
137 όπως αυτό προσετέθη με το άρθρο 27 του Ν. 
2081 /1992 - Α’ 154 και τροποποιήθηκε με το άρθρο 1 παρ. 
2ατου Ν.2469/1997 (Α’38). 

3. Τις διατάξεις του άρθρου 22 παρ. 3του Ν.2362/1995 
« Περί Δημοσίου Λογιστικού Ελέγχου δαπανών του κρά¬ 
τους και άλλες διατάξεις» (Α’ 247). 

4. Τις διατάξεις του άρθρου 1 του Π.Δ. 55/1996 «Περιο¬ 
ρισμός συναρμοδιοτήτων κατά την έκδοση διοικητικών 
πράξεων» (Α’ 48). 

5. Τις διατάξεις της αριθμ. 1039386/441/Α0006/ 
21.4.2000 Απόφασης του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτωντου Υπουργού 
Οικονομικών στους Υφυπουργούς Οικονομικών» (Β’ 571). 

6. Τη γνώμη της Γ ενικής Συνέλευσης του Τ μήματος Πε¬ 
ριβάλλοντος της Σχολής Κοινωνικών Επιστημών του Πα¬ 
νεπιστημίου Αιγαίου (συνεδρίαση: 6/13.4.2000). 

7. Το γεγονός ότι από την εφαρμογή των διατάξεωντου 
παρόντος διατάγματος προκαλείται ετησίως δαπάνη 
ύψους 1.500.000 δρχ για τα λειτουργικά έξοδα του εργα¬ 
στηρίου η οποία κατά το τρέχον οικονομικό έτος περιορί¬ 
ζεται στις 750.000 δρχ. και θα βαρύνει τον προϋπολογι¬ 
σμό του πανεπιστημίου Αιγαίου του οποίου οι εγγεγραμ¬ 
μένες πιστώσεις επαρκούν (ΚΑΕ 4121). 

Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους του 
εργαστηρίου κατάταπροβλεπόμενα στο άρθρο 6του πα¬ 
ρόντος διατάγματος χωρίς αύξηση της κρατικής επιχο¬ 
ρήγησης προς το Πανεπιστήμιο Αιγαίου, κατά δε το υπό¬ 
λοιπο μέρος της, η εν λόγω δαπάνη, θα καλύπτεται από 

τις πιστώσεις που θα εγγράφονται στον ανωτέρω προϋ¬ 
πολογισμό. 

8. Την αριθμ. 322/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύεται στο τμήμα Περιβάλλοντος της Σχολής Κοινω¬ 
νικών Επιστημώντου Πανεπιστημίου Αιγαίου Εργαστήριο 
Περιβαλλοντικής Εκπαίδευσης Αγωγής και Επικοινωνίας 
το οποίο εξυπηρετεί ερευνητικές και εκπαιδευτικές ανά¬ 
γκες του ενιαίου πεδίου των γνωστικών αντικειμένων της 
Περιβαλλοντικής Εκπαίδευσης, της Περιβαλλοντικής 
Αγωγής και της Περιβαλλοντικής Επικοινωνίας. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Περιβάλλοντος καθώς και των άλλων τμημάτων του 
Πανεπιστημίου Αιγαίου, σε θέματα που εμπίπτουν στα 
αντικείμενα δραστηριότητας του εργαστηρίου όπως αυ¬ 
τά προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ελληνικά και αλλοδαπά, εφόσον οι 
επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την οργάνωση και υλοποίηση ερευνητικών προγραμ¬ 
μάτων που αφορούν σε θέματα συναφή με τα γνωστικά 
πεδία του εργαστηρίου. 

5. Τηνπαραγωγή εκπαιδευτικού υλικού για την υποστή¬ 
ριξη των σχετικών με τα γνωστικά αντικείμενα του εργα¬ 
στηρίου μαθημάτων του τμήματος και κάθε είδους εφαρ¬ 
μογής στα πλαίσια των ερευνητικών προγραμμάτων. 

6. Τη δημιουργία βάσης δεδομένων που θα παρέχει 
πληροφορία σε οποιαδήποτε μορφή (βιβλιογραφία, αρ- 
θρογραφία, νομοθεσία, μελέτες, φωτογραφίες, βίντεο, 
υλικό σε ηλεκτρονική μορφή, κ.λ.π.) που σχετίζεται με το 
γνωστικό αντικείμενο του εργαστηρίου. 

7. Τη συνεργασία και επιστημονική υποστήριξη δημο¬ 
σίων φορέων, επιχειρήσεων κοινωνικών ομάδων και μη- 
κυβερνητικών οργανώσεων που το έργο τους συνάδει με 
τους σκοπούς του εργαστηρίου. 

8. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Α’ 53). 

Άρθρο 3 
Προσωπικό 

Το προσωπικό του εργαστηρίου αποτελείται από μέλη 
του Διδακτικού Ερευνητικού Προσωπικού ( Δ.Ε.Π.) του 
Τμήματος Περιβάλλοντος που το γνωστικό αντικείμενο 
της θέσης που κατέχουν εμπίπτει στα διδακτικά και ερευ¬ 
νητικά ενδιαφέροντα του εργαστηρίου, από μέλη του Ει¬ 
δικού Τεχνικού εργαστηριακού Προσωπικού (Ε.Τ.Ε.Π.) 
καθώς και από μέλη του λοιπού επιστημονικού προσωπι¬ 
κού και του διοικητικού προσωπικού που τοποθετείται 
στο εργαστήριο με τη διαδικασία των άρθρων 4 παρ. 1 (δ) 
του ν. 2083/1992 (ΑΊ59) και 13 παρ. 3βτου ν. 2817/2000 
(Α 78) αντίστοιχα. 


Άρθρο 4 

Διοίκηση-αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Πε¬ 
ριβάλλοντος που ορίζεται με τη διαδικασία του άρθρου 
28 παρ. 22του Ν. 2083/1992 (Α’ 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου και η μέριμνα για την τήρηση του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γ ε¬ 
νική Συνέλευση του τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εξερχόμενου του εργαστηρίου εγ¬ 
γράφου. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
και σε χώρους που παραχωρούνται σ’ αυτό για την εγκα¬ 
τάσταση των οργάνων και του λοιπού τεχνικού εξοπλι¬ 
σμού που είναι αναγκαίος για τη διενέργεια των εργαστη¬ 
ριακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα με τον τίτ¬ 
λο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από τη Γ ενική Συνέλευση του Τ μήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίηση τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του εργαστη¬ 
ρίου, η πρόσληψη διενεργείται κατόπιν εισηγήσεως του 
διευθυντή του εργαστηρίου από τα αρμόδια όργανα του 
τμήματος, (άρθρο 18ν. 1268/1982, Α. 87). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 Π.Δ. 159/1984. 

δ. Τις πιστώσεις που διατίθενται από το Τμήμα .Περί- 

βάλλοντοςτου Πανεπιστημίου του Αιγαίου με τη διαδικα¬ 
σία του άρθρου 4 παρ. 1 (ε) του ν. 2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Αιγαίου για τους 
σκοπούς του εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελλος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσωπι¬ 
κού, πρωτόκολλο εισερχομένων-εξερχομένων εγγράφων. 
Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο το οποίο κρίνεται απαραίτητο. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 284 
Ίδρυση εργαστηρίων στο Τμήμα Γεωλογίας της Σχολής 
θετικών Επιστημών του Πανεπιστημίου Πατρών και 
καθορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. των άρθρων 50 παρ. 1 και7παρ.5τουΝ. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α’ 87) όπως η τελευταία αυτή διάταξη τροποποιή¬ 
θηκε με το άρθρο 48 παρ. 2του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α’ 173), 

2. του άρθρου 4 παρ. 1 εδ. γτου ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159), 

3. του (άρθρου 29Ατου Ν. 1558/85 όπως αυτό προσε- 
τέθη με το άρθρο 27 του Ν. 2081/92 «Κυβέρνηση και Κυ¬ 
βερνητικά όργανα» (Α’ 154) και τροποποιήθηκε με το άρ¬ 
θρο 1 παρ. 2ώτου Ν. 2469/97 «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις» (Α’ 38), 

4. του άρθρου 22 παρ. 3 του Ν. 2362/1995 «Περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (Α’ 247), 

5. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α’ 48), 

6. Της αρ. 1039386/441/Α0006/21.4.2000 Απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» (Β’ 571) 


7. Τη γνώμη της Γ ενικής Συνέλευσης του Τ μήματος Γε- 
ωλογίας της Σχολής θετικών Επιστημών του Πανεπιστη¬ 
μίου Πατρών (συνεδρίαση 11/13.5.99). 

8. Το γεγονός ότι από την εφαρμογή των διατάξεων του 
παρόντος διατάγματος προκαλείται ετήσια δαπάνη 
ύψους 21.000.000 δρχ. για τα λειτουργικά έξοδα των 
ιδρυομένων εργαστηρίων, η οποία για το τρέχον έτος πε¬ 
ριορίζεται στο ποσό των 7.000.000 δρχ. και θα βαρύνει 
τον προϋπολογισμό του Πανεπιστημίου Πατρών (ΚΑΕ 
4121)του οποίου οι εγγεγραμμένες πιστώσεις επαρκούν. 
Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους των 
εργαστηρίων κατάταπροβλεπόμενα στο άρθρο 6του πα¬ 
ρόντος διατάγματος χωρίς αύξηση της κρατικής επιχο¬ 
ρήγησης προς το Πανεπιστήμιο Πατρών κατά δε το υπό¬ 
λοιπο μέρος της, η εν λόγω δαπάνη, θα καλύπτεται από 
τις πιστώσεις που θα εγγράφονται στον ανωτέρω Προϋ¬ 
πολογισμό. 

9. Την αριθμ. 366/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύονται στο Τμήμα Γεωλογίας της Σχολής θετικών 
Επιστημώντου Πανεπιστημίου Πατρών, τα παρακάτω ερ¬ 
γαστήρια : 

α. Εργαστήριο Υδρογεωλογίας, το οποίο εξυπηρετεί 
εκπαιδευτικές και ερευνητικές ανάγκες στα γνωστικά 
αντικείμενα Υδρογεωλογίας, Υδρολογίας και Υδροχημεί- 
ας. 

β. Εργαστήριο Τεχνικής Γεωλογίας, το οποίο θα εξυπη¬ 
ρετεί εκπαιδευτικές και ερευνητικές ανάγκες στα γνωστι¬ 
κά αντικείμενα, της Γεωλογίας Τεχνικών Έργων και της 
γεωτεχνικής μηχανικής. 

γ. Εργαστήριο Γεωφυσικής το οποίο εξυπηρετεί εκπαι¬ 
δευτικές και ερευνητικές ανάγκες στο γνωστικό αντικεί¬ 
μενο της γεωφυσικής. 

δ. Εργαστήριο Σεισμολογίας, το οποίο εξυπηρετεί εκ¬ 
παιδευτικές και ερευνητικές ανάγκες στο γνωστικό αντι¬ 
κείμενο της σεισμολογίας. 

ε. Εργαστήριο Ιζηματολογίας, το οποίο εξυπηρετεί εκ¬ 
παιδευτικές και ερευνητικές ανάγκες στα γνωστικά αντι¬ 
κείμενα της Ιζηματολογίας, προσφάτων και παλαιών ιζη¬ 
μάτων, ανάλυσης λεκανών πετρελαϊκής Ιζηματολογίας 
και Ιζηματολογίας του τεταρτογενούς. 

στ. Εργαστήριο Τεκτονικής Γεωλογίας, το οποίο εξυπη¬ 
ρετεί εκπαιδευτικές και ερευνητικές ανάγκες στα γνωστι¬ 
κά αντικείμενα της μικροτεκτονικής, των μεσοσκοπικών 
τεχνικών, της μακροσκοπικής Τεκτονικής Γεωτεκτονικής, 
της νεοτεκτονικής. και σεισμοτεκτονικής. 

ζ. Εργαστήριο Γεωλογικών Χαρτογραφήσεων και Φω- 
τογεωλογίας, το οποίο εξυπηρετεί εκπαιδευτικές και 
ερευνητικές ανάγκες στα γνωστικά αντικείμενα των γεω¬ 
λογικών χαρτογραφήσεων και της φωτογεωλογίας. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Γεωλογίας της Σχολής θετικών Επιστημών, καθώς 
και άλλων τμημάτων του Πανεπιστημίου Πατρών. 

2. Την ανάπτυξη τεχνολογιών και εφαρμογών σχετικών 
με τις ανάγκες της χώρας. 

3. Τη δημιουργία τεχνολογικών προϋποθέσεων για τη 

σύνδεση του Τμήματος Γεωλογίας με την ελληνική βιομη¬ 
χανία 

4. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

5. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

6. Την παροχή υπηρεσιών σε ιδιώτες κατά τα προβλε- 
πόμεναστο Π.Δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά εργαστήρια σε ιδιώτες 
και κάθε νομικής μορφής οργανισμούς» (Α’ 53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Γε¬ 
ωλογίας που το γνωστικό αντικείμενο της θέσης τους εί¬ 
ναι ταυτόσημο με τα επιστημονικά αντικείμενα του εργα¬ 
στηρίου, από μέλη του Ειδικού Τεχνικού Εργαστηριακού 
Προσωπικού (Ε.Τ.Ε.Π.) καθώς και από μέλη του λοιπού 
επιστημονικού προσωπικού και του διοικητικού προσωπι¬ 
κού που τοποθετούνται στο εργαστήριο με τη διαδικασία 
των άρθρων 4 παρ. 1 (δ) του Ν. 2083/92 (Α’ 159) και 13 
παρ. 3βτου ν. 2817/2000 « Εκπαίδευση των ατόμων με ει¬ 
δικές εκπαιδευτικές ανάγκες και άλλες διατάξεις» (Α’ 78) 
αντίστοιχα. 

Άρθρο 4 

Διοίκηση-Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Γ εωλογίαςτου Πανεπιστημίου Πατρώνπου ορίζεται με τη 
διαδικασία που ορίζουν οι διατάξεις του άρθρου 28 παρ. 
22 του Ν. 2083/92 (Α’ 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γ ενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για την τήρηση του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση στη Γενική 
Συνέλευση του Τμήματος για τον ορισμό των υπευθύνων 
για τα αναλώσιμα υλικά και τον κινητό εξοπλισμό και η 
υπογραφή κάθε εγγράφου που διακινεί το εργαστήριο. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου Πατρών και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα μετοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 


αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίηση τους, στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα του τμήματος (άρθρο 18 
τουν. 1268/1982). 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 του π.δ. 159/1984 (Α’ 53). 

δ. Τις πιστώσεις που διατίθενται από το Τμήμα Γεωλο¬ 
γίας του Πανεπιστημίου Πατρών με τη διαδικασία του άρ¬ 
θρου 4 παρ. 1 ε του ν. 2083/1992 (Α’ 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πατρών για τους 
σκοπούς του οικείου εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελλος οικονομικών στοιχεί¬ 
ων κάθε έτους, κατάλογος επιστημονικών βιβλίων, περιο¬ 
δικών και οργάνων, αρχείο ερευνητικών προγραμμάτων, 
βιβλίο μεταβολών προσωπικού, πρωτόκολλο διακίνησης 
αλληλογραφίας. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προλέπεται από ειδικές διατά- 
ξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Οκτωβρίου 2000 

